Parti mill-kapitali hi mlibbsa għall-festa tan-Nawfraġju ta’ San Pawl b’pavaljuni, bandalori, pedestalli u statwi . . . kollha xogħol nies tas-sengħa li jintamaw minn grupp imdaqqas ta’ voluntiera. Kull sena dawn jiffaċċjaw sfida differenti mill-maġġoranza tad-dilettanti tal-festi fi bliet u rħula oħra: it-temp. Festa fl-aqwa tax-Xitwa taf toffri uġiegħ ta’ ras u ħafna aktar xogħol għal min hu nkarigat mill-armar fuq barra. Lejlet il-festa, Nigel Mifsud dar dawra mal-armar fit-toroq u ltaqa’ mad-dilettanti li kienu għaddejjin bl-aħħar irtokki fil-ħidma tagħhom.